Awtor dźensa
Křesćan Korjeńk
„Póstnicam sym klawn so přehot’wał a wšě mje spóznaja ...“ Takle spěwaja Lózy hólcy, poćahujo so na pjaty počas a wosebity fluidum w Kulowje. Haj, dźensa mamy róžowu póndźelu a cyle wěsće knježi w Kulowje wulkotna atmosfera. Wo tajkej rozprawjeć je stajnje rjana wěc, to cyle wěsće kóždy redaktor rady čini.
Jako dóstach kónc zašłeho lěta plan pisanja, přemyslowach, wo čim drje budu móc čitarjam rozprawjeć. Dźensa tu sedźu a myslu na słowa soburedaktora: „Temow je wjele: karusel trenarjow so wjerći, koparjo su dale a bóle dźiwadźelnicy a diskutowarjo, widejowy dopokaz, doping w zymskim sporće je mjeztym tež Němsku docpěł, wulkotne wuspěchi našich skakarjow, impozantna serija Łužiskich liškow, Sokołski turněr wo pokal Domowiny a politiske nastajenje sponsorow někotrych łužiskich mustwow.“
ceb_Latn fin_Latn szl_Latn szl_Latn